**Esztergom** (tysk: *Gran*; slovakisk: *Ostrihom*; serbisk/kroatisk: *Ostrogon*; latin: *Strigonium*) er en by nord i Ungarn, 45  kilometer fra Budapest. Donau danner her grensen mot Slovakia, hvor søsterbyen Štúrovo ligger. 

Esztergom var Ungarns hovedstad fra starten av 1000-tallet til starten på 1200-tallet. Da ble hovedstaden flyttet til Visegrád, for senere å bli flyttet til Buda.

Historie
--------

Stedets første bosettere var kelterne. I romertiden var det anlagt en by her kalt *Salvio Mansio*. Etter folkevandringstiden, ca. i år 500, kom slaverne til området og kalte stedet *Strěgom* (av å våke); herfra kunne man overvåke Donau. Det ungarske navnet på byen er en avledning av *Strěgom*. 

*Gran*, det tyske navnet for byen er avledet av elven Hron, som munner ut i Donau ved Štúrovo på den andre siden av elven.

Magyarene befolket området i begynnelsen av det 10. århundre. Mot slutten av århundret ble byen sete for storfyrsten Géza. Gézas sønn, István (969 til 1038) kristnet magyarene. István I. (tysk Stephan) ble kronet i Esztergom 1. juledag 1000, eller etter andres mening 1. nyttårsdag 1001, som ungarernes første konge. Han ble erklært som helgen i 1083.

Esztergom er Ungarns eldste erkebispesete. Erkebiskopen av Esztergom er derfor primas i den romersk-katolske kirken i Ungarn. Byens katedral er Ungarns største kirke.

Politikk
--------

Den ungarske forfatningsdomstolen (Magyar Köztársaság Alkotmánybírósága), grunnlagt i 1989, har sitt formelle hovedkvarter i Esztergom. Formålet med opprettelsen av domstolen var å gi støtte til utviklingen av rettsstaten, de forfatningsrettslige regler og beskyttelsen av andre grunnleggende rettigheter.

Severdigheter
-------------

Basilikaen i Esztergom
Maria Valeria-broen, som forbinder Esztergom og Štúrovo, ble gjenåpnet i 2001. Broen ble opprinnelig planlagt av Feketehazi Janos, som også planla frihetsbroen i Budapest. Broen er ødelagt to ganger, først i 1919 og deretter 26. desember 1944 av tyskerne, da de trakk seg ut av Ungarn.

Byen preges av Esztergomkatedralen, som ble påbegynt i 1822. I 1856 ble deler av kirken innviet med verket «Missa solennis zur Einweihung der Basilika in Gran» av Franz Liszt: Graner messe. Kirken er i dag Ungarns største og Europas tredje største kirke, med en grunnflate på 5 600 m².

Den japanske Suzuki Motor Corporation grunnla i 1993 det ungarske datterselskapet Magyar Suzuki Corp. i Esztergom og opprettet her en avdeling for produksjon av småbiler.

Annet
-----

I 1973 ble en klassisk gitarfestival holdt for første gang, som deretter ble holdt annethvert år til 2009.

Referanser
----------

1. ↑  «Magyarország közigazgatási helynévkönyve, 2021. január 1.» **(ungarsk)**. Ungarns sentrale statistikkontor.
2. ↑  «History of our town». estergom.hu. Arkivert fra originalen 24. september 2015. Besøkt 14. oktober 2015.
3. ↑  «Rising speed – Audi in Győr and Suzuki in Esztergom to produce new models as from this summer». Budapest Telegraph. 15. februar 2013. Arkivert fra originalen 25. august 2015. Besøkt 14. oktober 2015.
4. ↑  «Esztergom Hosts Guitar Festival». *kultúra.hu* **(ungarsk)**. 7. august 2009. Besøkt 22. mars 2020.
5. ↑  «Esztergom Guitar Festival 1973-2009, Esztergom (2020)». *www.eventyas.com* **(ungarsk)**. Besøkt 22. mars 2020.

Eksterne lenker
---------------

* (hu) Offisielt nettsted Rediger på Wikidata

* (en) Esztergom – kategori av bilder, video eller lyd på Commons Rediger på Wikidata

* (en) Esztergom – galleri av bilder, video eller lyd på Commons Rediger på Wikidata

| * v
* d
* r
Donau |
| --- |
| Land | Tyskland • Østerrike • Slovakia • Ungarn • Kroatia • Serbia • Romania • Bulgaria • Ukraina • Moldova | Kart over Donau |
| Byer | Donaueschingen • Ulm • Ingolstadt • Regensburg • Passau • Linz • Wien • Bratislava • Győr • Komárno • Esztergom • Budapest • Baja • Vukovar • Ilok • Bačka Palanka • Novi Sad • Beograd • Smederevo • Drobeta Turnu Severin • Vidin • Ruse • Brăila • Galați • Tulcea |
| Sideelver | Iller • Lech • Regen • Isar • Inn • Enns • Morava • Rába • Váh • Hron • Ipeľ • Drava • Tisza • Sava • Timiș • Velika Morava • Jiu • Iskăr • Olt • Osam • Jantra • Vedea • Argeș • Ialomița • Siret • Prut |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |